|  |  |  |  |  |
| --- | --- | --- | --- | --- |
| Razred: 2. | Predmet: GUM | Ura: | Datum: | Učitelj: |
| **Sklop: POLETJE** | | | | |
| **Učna enota:** W. A. Mozart: MALI POREDNEŽI | | | | |
| **Cilji:**   * Poslušajo in občutijo štiridobni ritem v skladbi. * Prepoznavajo različne glasbene fraze. * Skladbo spremljajo z Orffovimi inštrumenti po zapisu. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** DZ 4/65, U/39, palčke, triangli, činele, ropotulje, kraguljčki  GLASBENI POSNETEK:  Wolfgang Amadeus Mozart: La petits rein, Pantomima (Mali poredneži), odlomek | | | | |
| **IZVEDBA UČNE URE** | | | | |
| * *Uvodni del*   Poslušamo enominutni odlomek iz skladbe Mali poredneži. Povemo naslov.  Vodimo pogovor o značaju skladbe. Je nagajiva, živahna. Si predstavljamo, kaj počnejo mali poredneži?  Ob ponovnem poslušanju lahko z nogama rahlo udarjajo dobo ob tla.   * **DZ 4, str. 65, Učbenik, str. 39**   Ogledamo si ritmični zapis spremljave skladbe Mali poredneži. Odlomek je sestavljen iz štirih zelo podobnih delov.  Ob poslušanju skladbe se premikamo od pike do pike, štejemo dobe. Ko pridemo do konca, ponovimo, saj opazimo znak za ponavljanje.  Nad pikami so narisani inštrumenti. Le takrat lahko zaigrajo, ko so na vrsti.  Spremljavo se učimo postopno: najprej brez glasbenega posnetka, vendar v metrumu.  Na začetku učenja lahko uporabimo lastne inštrumente, da utrdimo, kdaj je kdo na vrsti za spremljanje. Postopno dodajamo inštrumente (ropotulje, ki so jih izdelali pri LUM) in glasbeni posnetek.   * *Zaključni del*   Prepevamo in igramo na lastne instrumente ter ropotulje. | | | | |